આ શિખર પર આદમનું પ્રથમ પગલું પડ્યું તે કથા આગળ વધે છે અને તેની સાથે રામસેતુની કથા જોડાઈ જાય છે. આદમે અહીં ડગલું માંડ્યું, પણ ઇવનું આગમન બહુ દૂર અરબસ્તાનના રણમાં થયું હતું. ઇવને મળવા જવા માટે હોડી નહોતી તેથી ભૂમિ માર્ગે જવું પડે. પણ ભારતની ભૂમિ દૂર હતી અને વચ્ચે દરિયો. આખરે આદમે પોતાની વિશાળ તાકાત દ્વારા પથ્થરો મૂકી મૂકીને સેતુ બનાવ્યો અને ભારતની ધરતી પર થઈને રણ સુધીની સફર કરી.